อยากรบกวนสอบถามคุณค่ะ พอดีเราไปขูดมดลูกมา ครบ 2 อาทิตย์เรามีเพศสัมพันธ์ แต่เรายังไม่ได้กินยาคุม อยากทราบว่าเราควรกินยาคุมได้ตอนไหนค่ะ ตอนนี้ประจำเดือนก็ยังไม่มาค่ะ อยากทราบว่ามีโอกาสท้องไหมค่ะ
สวัสดีค่ะ การขูดมดลูกเป็นการนำเนื้อเยื่อภายในมดลูกออกเพื่อใช้ในการตรวจวินิจฉัยหรือรักษาความผิดปกติที่เกิดจากมดลูก เช่น การมีเลือดออกจากช่องคลอดผิดปกติ เป็นต้น ทั้งยังอาจใช้สำหรับผู้ที่มีภาวะแท้งบุตรโดยหลังการแท้งบุตรนั้น ควรคุมกำเนิดต่อไปก่อนอีกอย่างน้อย 1-2 เดือน เพื่อให้ร่างกายได้ฟื้นตัว ดังนั้นควรเริ่มรับประทานยาคุมทันที หากประจำเดือนยังไม่มา อาจต้องกินยาคุมให้ครบ 7 วันก่อน จึงจะมีเพศสัมพันธ์แบบไม่ป้องกันได้ค่ะ หากไม่แน่ใจว่าตอนนี้มีการตั้งครรภ์หรือไม่ ควรซื้อชุดตรวจการตั้งครรภ์มาตรวจเองเบื้องต้นก่อน ให้ผลบวกได้ 10-14 วันหลังมีการปฏิสนธิ หากไม่มีการตั้งครรภ์ค่อยเริ่มยาคุมกำเนิดค่ะ